As daar inderdaad ’n gewisse gesamentlike poging bestaan om boere uit te wis, sal die Vrystaatse LUR van landbou en landelike ontwikkeling, mnr. Msebenzi Zwane, ’n kommissie van ondersoek hierná instel. Hy sal dit egter nie doen as dit net normale misdadige optrede blyk te wees nie.
Nadat die hof verdaag het, het een van die vermeende moordenaars volgens Pretorius met ’n “siniese glimlag” na die boere gekyk.
Pretorius het die boere ná die hofverrigtinge byeengeroep en die polisie vir hul flinke optrede bedank, waarná die boere spontaan begin hande klap het.
Volgens sy dogter, mev. Hanneke Coetzee (36), is een van die verdagtes die broer van ’n huishulp op die plaas. Die mans het na bewering Vrydagaand in die huishulp se huis geslaap. Sy was glo nie tuis nie.
Coetzee sê die familie vermoed nie in hierdie stadium dat die huishulp by die plaasaanval en -moord betrokke was nie.